Legal Document

Category: 19

Text:
107. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.54/1589 της 24/29 Σεπτ. 1998 (ΦΕΚ Β΄ 1020) Καθορισμός ύψους ετήσιας εισφοράς από τον πόρο του αγγελιοσήμου για τους Κλάδους των Ανταποκριτών Ξένου Τύπου και των Φωτοειδησεογράφων. Έχοντας υπόψη: 1.Τις διατάξεις: α)Της περίπτ. β΄ του τέταρτου εδαφίου της παρ. 5 Σελ. 834,406 Τεύχος 1324 Σελ. 116 του άρθρ. 2 του Νόμ. 2335/1995 (Α΄ 185). β)Της 80078/4.10.1996 απόφασης του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (Β΄ 924). 2.Την απόφαση του Δ.Σ. του ΤΑΙΣΥΤ που λήφθηκε στην από 17.10.1997 (Σ.54/97) συνεδρίασή του. 3.Το γεγονός ότι από την παρούσα απόφαση θα προκληθεί μείωση των εσόδων των Κλάδων Κύριας Ασφάλισης Φωτοειδησεογράφων και Ανταποκριτών Ξένου Τύπου κατά 240.325.000 και 79.850.000 δρχ. αντίστοιχα και αύξηση των εσόδων του Κλάδου Ασθένειας του Ταμείου κατά 320.175.000 δρχ., αποφασίζουμε: Άρθρο μόνο Οι Κλάδοι των Ανταποκριτών Ξένου Τύπου και των Φωτοειδησεογράφων αποδίδουν, στον Κλάδο Ασθένειας του ΤΑΙΣΥΤ, ετήσια εισφορά ύψους 8% και 12% αντίστοιχα, για τα έτη 1996, 1997 και 1998, από τον πόρο του αγγελιοσήμου που προβλέπεται από την παρ. 2 του άρθρ. 15 του Νόμ. 1866/6.10.1989 (Α΄ 222). 39.Ι.γ.104-107 Ταμείο Ασφαλίσεως Ιδιοκτητών,Συντακτών και Υπαλ.Τύπου (ΤΑΙΣΥΤ) 390